Spoštovani starši.

Pošiljam naloge za učence pri predmetu angleščina.

Učenci drugega in tretjega razreda bodo reševali naloge v aplikaciji Classkick. Za dostop do aplikacije ne potrebujejo elektronskega naslova, ampak samo kodo, ki jo prilagam spodaj (samo kliknite na povezavo). Aplikacija deluje na računalniku ali preko pametnih naprav v brskalniku. Na napravah z operacijskim sistemom iOS lahko na napravo naložite aplikacijo.

Pojavi se okence, v prvo vrstico katerega vpišete šestmestno kodo, v drugo vrstico pa ime učenca. Lahko uporabite kratico, prosim pa, da si izberete ime, po katerem bom učenca prepoznala.

**Učenci drugega razreda**

V nadaljevanju kliknete na prvo prosojnico, kjer učenci poslušajo posnetek in premaknejo sliko živali k ustreznemu posnetku. Nato se s puščico na sredini strani (tam, kjer piše1/3 pomaknejo desno na naslednjo prosojnico. Tam naredijo isto, le, da je besedišče povezano s hrano. Na tretji prosojnici pa učenci slike hrane pomaknejo v dva stolpca: hrana, ki jo imajo radi in hrana, ki je nimajo radi. Na to učenci kliknejo na ikono mikrofončka v orodni vrstici in se posnamejo, ko tabelo 'preberejo' (i like…, I don't like…).

**Učenci tretjega razreda**

Naloge za učence tretjega razreda so povezane s števili do 20 in oblačili. Na prvi prosojnici učenci preštejejo pošasti in izberejo ustrezen posnetek prebranega števila tako, da kliknejo na pravo črko med tistimi, ki so na desni v ravni vrsti. Na drugi prosojnici učenci v okvirček (s številko) zapišejo število, ki ga slišijo na posnetku, na tretji pa ugotovijo, kater od prikazanih fantov je Peter, glede na opis na posnetku.

Nalogo za tretji razred bodo znali rešiti tudi učenci drugega in obratno, zato predlagam, da vsi učenci rešijo obe nalogi, na primer eno danes in eno jutri. Prosim, da učenci naloge rešujejo med 8 in 10 uro, da jih lahko pri delu nadzorujem in jim pomagam.

Če imajo učenci v aplikaciji kakršnekoli težave, lahko kliknejo na ikono roke v zgornjem desnem kotu s čimer prosijo učitelja za pomoč (dvignejo roko), natipkajo vprašanje in učitelj jim lahko takoj priskoči na pomoč. V aplikacijo bom dodajala nove prosojnice z nalogami in vas o tem sproti obveščala preko spletne strani in elektronske pošte.

Če imate še kakšno vprašanje, me prosim kontaktirajte po elektronski pošti.

Hvala za sodelovanje in lep pozdrav,

Iva Schweiger

Povezava do aplikacije:

Drugi razred:

<https://app.classkick.com/#/login/IJA8IN>

Tretji razred:

<https://app.classkick.com/#/login/RLVE3O>